|  |
| --- |
| **DIKTAS- „Zaštita i održivo korištenje prekograničnog sustava vodonosnika dinarskog krša“** |

Projekt „Zaštita i održivo korištenje prekograničnog sustava vodonosnika dinarskog krša“ (Dinaric Karst Aquifer System - DIKTAS) je regionalni projekt koji su provodili: UNDP [www.undp.org](http://www.undp.org/) i UNESCO [www.unesco.org](http://www.unesco.org/), a financirao GEF [www.gef.org](http://www.gef.org/).

|  |  |
| --- | --- |
| http://www.mvteo.gov.ba/images/DIKTAS_1.jpg | http://www.mvteo.gov.ba/images/DIKTAS_2.jpg |

Dinarski kraški akviferi (vodonosnici) su jedni od najvećih u svijetu i ideja je bila da se kroz ovaj Projekt:

* olakša ravnopravno i održivo korištenje prekograničnih dinarskih vodnih sustava, kao i da se zaštiti jedinstveni ekosustav karakterističan za područje Balkanskog poluotoka;
* stvore uvjeti za ravnopravnu i održivu uporabu i gazdovanje nad prekograničnim vodnim resursima Sustava vodonosnika dinarskog krša;
* unaprijedi znanstveno razumijevanje sustava u svim zemljama koje dijele taj vodonosnik, što je potrebno kako bi se postigao svjestan konsenzus po pitanju faktora koji ugrožavaju njegov integritet na nacionalnoj i prekograničnoj razini;
* izgradi politički konsenzus oko relevantnih ključnih prioritetnih reformi i novih politika u regionu dinarskog krša;
* pojača koordinacija među zemljama, donatorima, projektima i agencijama;
* konsolidiraju nacionalne i međunarodne potpore;
* jača svijest u javnosti i uključe zainteresirane strane;

U Projekt su bile uključene četiri zemlje iz regiona koje dijele ovaj sustav vodonosnika (akvifera) dinarskog krša: Albanija, Bosna i Hercegovina, Hrvatska i Crna Gora.

Sa implementacijom projekta se krenulo 2010. godine, nakon odobravanja projektnog dokumenta od strane Vijeća ministara BiH.

Za implementaciju Projekta ispred BiH zaduženo je bilo Ministarstvo vanjske trgovine i ekonomskih odnosa BiH uz suradnju sa mjerodavnim entitetskim ministarstvima (Federalno ministarstvo za poljoprivredu, vodoprivredu i šumarstvo i Ministarstvo poljoprivrede, šumarstva i vodoprivrede Republike Srpske).

Unutar Projekta formirane su četiri ekspertne skupine koje su pokrivale područja hidrogeologije, socioekonomije, pravnog i institucionalnog okvira i sudjelovanja javnosti, a u čijem radu sudjeluju eksperti iz četiri zemlje  uključene u Projekt. Izravnim sudjelovanjem eksperata, BiH je bila uključena u operativni rad DIKTAS-a.

Kroz Projekt, tijekom 2013. godine završen je dokument „Prekogranična dijagnostička analiza - Transboundary Diagnostic Analysis (TDA)“. U ovom dokumentu su utvrđeni prekogranični problemi, kao i opcije za intervenciju u cilju rješavanja predloženih nacionalnih i prekograničnih problema. Ovim dokumentom započeo je proces kooperativne pripreme Strateškog akcijskog plana (SAP) među zemljama. SAP je pripremljen i prihvaćen od zemalja korisnica. Dokument možete preuzeti **ovdje.**

Projekt je završen 30. lipnja 2015. godine.